Fins fa quinze anys, aquest finca havia estat una explotació tradicional de cereals, però a partir d’aquest moment, les noves generacions de la família Solivellas decidiren canviar el blat per l’oliva i el resultat a dia d’avui és d’una producció anual de 35.000 litres d’oli de molt bona qualitat. La distribució és reparteix en un 50% de vendes a Mallorca i l’altra meitat a l’estranger (Alemanya, Suïssa, Àustria, Japó,...).
ARCA ha demanat al conseller d’Agricultura, medi ambient i territori, el Sr. Gabriel Company:
Sabem per informació publicada que a la façana principal destaca el portal d’arc de mig punt i la finestra balconera de damunt. Al braç de llevant destaca, exteriorment, un rellotge de sol. Interiorment, són interessants les dues crugies cobertes amb voltes d’aresta sobre pilars. Als estatges dels senyors, els recintes conserven l’aspecte tradicional, amb bells detalls d’acabats, com ara les rajoles.
La Catedral de Mallorca ens ofereix aquest enllaç sobre la restauració del retaule Major Gòtic:Catedral de Mallorca. Restauració del Retaule Major Gòtic 2011
Des d’ARCA manifestam la nostra indignació davant la insensibilitat i manca de rigor.
ARCA vol fer constància de la pintura que ha aparegut a la part inferior de l’Arc de l’Almudaina, la qual vulnera la imatge d’aquest element històric, un dels més importants del centre històric de Ciutat.Creim que l’Ajuntament de Palma ha d’actuar amb celeritat i llevar aquesta taca el més aviat possible, perquè no faci malbé a la pedra i per la pròpia imatge de la ciutat, la qual és vol vendre com a atractiu turístic. Cal recordar que per el carrer de l’Almudaina passen centenars de turistes cada dia i malauradament, si no es soluciona aviat aquest desperfecte, els visitants es duran molt mala imatge de l’estat de conservació dels nostres monuments.L’Arc de l’Almudaina és un punt d’obligada aturada pels turistes i els propis ciutadans de Palma. Durant molt de temps es va pensar que era d’epoca islàmica, d’aquí el seu nom, i que durant aquest període servia per accedir al Palau de l’Almudaina. A mesura que s’ha anat coneixent el perímetre de la Palma romana, s’ha pogut saber que aquest arc fou construït pels romans. A qualsevol altre ciutat del món, seria impensable que un monument d’època romana sofrís pintades, però malauradament veiem que a la nostra ciutat encara passa.En aquest sentit hem demanat a l’Ajuntament de Palma el següent:1. Que es neteji el més aviat possible la pintada que s’ha fet a la part inferior de l’Arc de l’Almudaina.2. Que es depurin responsabilitats cap a la persona que ha realitzat aquesta pintada, per un maltractament a un monument històric.
La Plataforma pro-molí des Castellet composta per diferents entitats proteccionistes, entres les que figuren ARCA, AAVV de Calvià, Associació Pere Josep Canyelles, OCB Calvià, SOS Can Veiret, GOB, Plataforma pro-camins públics i oberts, GADMA i Amics de la Vall de Coa Negra s’ha reunit amb el regidor de l’àrea de Calvià el Sr. Miquel Bonet Rigo i li ha fet saber la seva preocupació sobre l’estat de conservació que presenta el Molí des Castellet, declarat com a Bé Catalogat per l’Ajuntament de Calvià.Aquest element etnològic data de 1830 i és un referent simbòlic pels habitants de Calvià vila, que tot i ser propietat privada, forma part del patrimoni d’un poble que l’estima com a part de la seva història.Els membres de la Plataforma li han trasmés al regidor el seu compromís de col•laborar, per tal que el molí no acabi sent un caramull de runes. Creim que és important que l’Ajuntament de Calvià negocïi amb el propietari del molí des Castellet, per tal d’arribar a un acord de col•laboració i que es pugui restaurar l’element.L’estructura del molí presenta deficiències i corre el perill que aquesta pugui venir-se a baix. Per aquest motiu, l’Ajuntament de Calvià com a autoritat més propera i competent en temes de patrimoni històric ha d’actuar amb responsabilitat i eficàcia, perquè Calvià no pot perdre un element tant sigular.La Plataforma ha parlat també amb el Sr. Bonet, sobre la situació legal del camí d’accés al molí des Castellet. Cal recordar que al maig de 2010, el propietari d’aquesta finca col•locà il•legalment una barrera, que tancava l’accés a aquest camí. Es va comprovar que aquesta actuació no tenia permís municipal i l’Ajuntament sancionà al propietari. Actualment, tot i la informació que ha presentat la Plataforma a l’Ajuntament de Calvià, on sabem que des de 1840, aquest camí s’utilitzava com a via pública i segons dades del cadastre, també ho reconeix com a tal, el consistori calvianer, no vol reconèixer que el camí d’accés al molí des Castellet és públic.Marxa reivindicativa, 11 de desembreL’any passat més de 250 persones participaren a una pujada reivindicativa al molí des Castellet. Aquest any, diumenge dia 11 de desembre es tornarà a repetir aquesta marxa, per tal de mantener viu l’esperit d’aquest símbol calvianer.La Plataforma pro-molí des Castellet presentà a l’Ajuntament de Calvià 728 signatures a favor del camí des Castellet per un ús pacífic, continuat i immemorial per als ciutadans de Calvià, degut al seu arrelament històric, simbòlic i referencial.
El passat dijous 27 d'octubre fou presentat al teatre municipal de sa Societat, el llibre " Viatge històric per Calvià"nou treball de l'historiador i membre d'ARCA Xavier Terrasa.La presentació comptà amb la presència de Manel Calvo Trias, arqueòleg i tècnic de patrimoni històric de l'Ajuntament de Calvià, qui aportà interessants arguments sobre la importància i la conservació del patrimoni històric com a elements de vital importància per a la nostra societat i cultura. A l'hora de parlar, defendre o conservar el nostre llegat històric, el conjunt de la societat (polítics, tècnics, associacions proteccionistes, entitats veïnals, especialistes o estudiosos) juga un paper determinant per concebre o identificar allò que es considera Patrimoni Històric.A l'acte també hi assistí, Joana Mª Roque, qui introduí la presentació i feu de moderadora.L'autor Xavier Terrasa, presentà la seva obra esperant que aquest no sigui el darrer Premi Rei En Jaume d'Investigació que atorga l'Ajuntament de Calvià. Cal recordar que en la convocatòria de 2011, no s'ha presentat aquesta modalitat de premi, però esperem i desitgem de cara a l'any 2012, l'Ajuntament de Calvià reconsideri aquesta proposta i torni a convocar el Premi Rei En Jaume d'Investigació. A Calvià hi ha mancança d'estudis bibliogràfics i gràcies a aquesta convocatòria, almanco s'assegurava un estudi anual, que anava sumant cap al coneixement científic i cultural del municipi.Després d'aquesta petita crida es parlà dels blocs amb els quals s'ha dividit aquest treball:1. Patrimoni històric: Petita introducció del que és patrimoni històric i com aquest es divideix. Per una banda tenim el patrimoni immaterial (llengua, tradicions, festes, rondalles, receptes culinàries,...) i per una altra el patrimoni material, que es divideix en béns mobles (elements decoratius que hi pugui haver en edificis històrics: casals, palaus, esglésies, catedrals,...) i béns immobles (arquitectònic, arqueològic o etnològic).2. Topònims: Explicar l'etimologia dels 13 nuclis de població de Calvià i de 18 accidents geogràfics.3. Camins: Calvià presenta una xarxa de comunicació històrica, datats des del segle XIII o abans, que han permés als seus habitants poder traslladar-se d'un punt a un altre. Aquest és un patrimoni que cal conservar i reclamar en aquest que es perdi o es privatitzi.4. Viatgers: Joan Baptista Binimelis (segle XVI), Dameto, Mut i Alemany (segle XVII), Jeroni de Berard i Miquel Parets (segle XVIII), André Grasset, Antoni Furió, Arxiduc Lluís Salvador, Juan Seguí Rodríguez, Gaston Vuillier i Pere d'Alcàntara Penya (segle XIX) i Miquel Capó i Arthur Byne (segle XX). Aquests persones amb un bagatge cultural i intel·lectual ampli, ens fan les seves aportacions sobre el Calvià que coneixeren durants els segles passats.5. Recorreguts històrics i culturals: Un total de 12 rutes cronològiques permeten al viatger endinçar-se dins la història de Calvià, gràcies al patrimoni històric que s'ha conservat en l'actualitat.6. Aspectes jurídics: Parla de la legislació que regula o serveix per protegir el patrimoni històric. Hi ha dues lleis de patrimoni històric l'estatal 16/1985 i l'autonòmica 12/1998. Dues figures són les que garateixen el grau de protecció d'un bé cultural: el BIC (Bé d'Interès Cultural) i el Bé Catalogat.7. Cartografia: El llibre presenta un mapa desplegable del patrimoni històric de tot el muncipi de Calvià. A l'altra cara hi ha dos plànols de Calvià i es Capdellà, amb els seus elements històrics més destacats. A l'incic de cada recorregut històric i cultural, hi ha un mapa que senyala tots els elements del qual parla el llibre.Blog de Xavier Terrasa
Dissabte 5 de novembre: recorregut embARCA't : “La restauració del Retaule Major Gòtic”, a càrrec de Catalina Mas Andreu, historiadora de l’art. L’activitat s’estructurà en dues parts: - Conferència sobre el Retaule Major Gòtic i la seva restauració. - Visita a la Seu per veure el Retaule Major Gòtic. Cap comentari:
Son Puig està inclòs al Catàleg de protecció d’edificis i elements d’interès històric, arquitectònic i paisatgístic de Palma i el propietari té l’obligació de conservar-hoL’estat de conservació l’any 2004 era bó. ARCA té fotografies que ho demostren. Ara l’estat és lamentable.Son Puig és un gran casal ubicat a un turonet de la Vileta. Data de 1845, però part està construït sobre l’antiga possessió. Els actuals propietaris de Son Puig han deixat degradar l’immoble perquè els seus plans de fer negoci transformant un Bé Catalogat no han anat endavant. El criteri acurat de la Comissió de Centre Històric i Catàleg de l’Ajuntament de Palma va impedir, encertadament, ja fa més de quatre anys el projecte de instal•lació de la seu de RTVM a Son Puig, ja que el projecte destruïa l’entorn immediat i alterava els volums constructius i la imatge global del casal, fets pels que precisament estava catalogada.Qui és propietari d’un bé catalogat té una sèrie d’obligacions. La Llei de Patrimoni Històric de les Illes Balears 12/1998 diu clarament:Article 26. Deure de conservació.Els propietaris, titulars de drets o simples posseïdors de béns d’interèscultural o catalogats tenen el deure de conservar-los, mantenir-los i custodiar-los de tal manera que se’n garanteixi la salvaguarda dels valors. L’ús a què es destinin aquests béns ha de garantir-ne la conservació.L'empresa propietària de Son Puig quan va comprar el casal tenia l'obligació de complir amb la normativa i legislació vigent i per força havia de conèixer que adquiria un element de la història de Palma amb obligacions de conservació.Per tant i tenint en compte les argumentacions anteriors ARCA vol fer dues propostes al respecte de Son Puig:1. Que l’Ajuntament, ordeni a la propietat de Son Puig l’execució dels treballs necessaris per recuperar el bon estat de conservació en que varen trobar l’edifici i l’entorn quan el varen comprar. I si en un termini breu de temps no ho fan, demanam que l’Ajuntament executi els treballs repercutint els costos a l'empresa propietària, tal com diu la Llei de Pastrimoni Històric al seu article 27. 2. En quant a la sentència on es dicta indemnitzar amb 7,7 milions dels doblers públics a l’empresa propietària de Son Puig, ARCA vol apuntar que l’esmentada empresa tenia el deure de conèixer l’estat urbanístic de l’immoble i parcel.la de Son Puig quan la va adquirir. Per tant signar un contracte on sembla s’esperaven decisions “d’urbanisme a la carta” és inacceptable que ho fes l’administració de llavors, però també l’empresa que s’havia de beneficiar de les mesures que no sortiren endavant.A la fitxa de catàleg de Son Puig figura el bon estat de conservació de l'estructura i de la finca en general. ARCA té fotografies de 2004 on es veu el bon estat del conjunt. Basta comparar amb les actuals per veure que l’immoble ha estat víctima de vandalisme i degradació i que la propietat no ho ha evitat com era la seva obligació.ARCA demana que s’actui immediatament per conservar Son Puig pels seus valors patrimonials.